

Na temelju članka 2. stavka 4. Pravilnika o upisu djece i ostvarivanju prava i obveze korisnika usluga u Dječjem vrtiću Bakar (»Službene novine Grada Bakra«, br. 7/14. i 4/22.), Plana upisa od 27. travnja 2023. i Odluke o upisu djece u Dječji vrtić Bakar za pedagošku 2023./2024. godinu, od 28. travnja 2023. , Dječji vrtić Bakar objavljuje

**NATJEČAJ ZA UPIS DJECE U DJEČJI VRTIĆ BAKAR ZA**

**PEDAGOŠKU 2023./2024. GODINU**

Prijave za upis djece provodit će se od 11. svibnja 2023. do 19. svibnja 2023. godine u 12:00 sati **isključivo putem aplikacije** **e-Upisi**Središnjeg državnog ureda za razvoj digitalnog društva.

Aplikacija je na nacionalnoj razini dostupna na portalu e-Građani, a može joj se pristupiti putem poveznice: <https://vrtici.e-upisi.hr/>.

Programi predškolskog odgoja za djecu predškolske dobi u Dječjem vrtiću Bakar ostvarivat će se kao:

* Redoviti cjelodnevni jaslički program
* Redoviti cjelodnevni vrtićki program

Programi će se provoditi u tri objekta Dječjeg vrtića Bakar

* Dječji vrtić Fijolica – Lokaj 193 a, 51222 Bakar
* Dječji vrtić Hreljin – Hreljin 267 a, 51226 Hreljin
* Dječji vrtić Škrljevo – Škrljevo 308 b, 51223 Škrljevo

Kapaciteti skupina utvrđeni su Državnim pedagoškim standardom predškolskog odgoja i naobrazbe.

Informacije o uvjetima, ostvarivanju prednosti pri upisu te načinu provođenja upisa, nalazi se na mrežnim stranicama Dječjeg vrtića Bakar ([www.vrticbakar.hr](http://www.vrticbakar.hr)).

Nakon obrađenih prijava i provedenih inicijalnih intervjua, 6. lipnja 2023. godine biti će objavljena Lista reda prvenstva.

Konačna lista upisane djece objavit će se 26. lipnja 2023. na mrežnim stranicama Vrtića.

Ravnateljica Dječjeg vrtića Bakar

Irena Jelenić Aćimović